
PARLAMENTUL  ROMÂNIEI

CAMERA DEPUTAŢILOR

	                   COMISIA JURIDICĂ, DE
             DISCIPLINĂ  ŞI IMUNITĂŢI

                    Nr. 31/865
	 COMISIA PENTRU POLITICĂ ECONOMICĂ,

REFORMĂ ŞI PRIVATIZARE

                                  Nr. 21/254
                                  Bucureşti, 15.12.2009

                                  PL-x 455/2009


RAPORT COMUN
asupra proiectului de Lege pentru modificarea Legii nr.85/2006 privind procedura insolvenţei
                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru politică economică, reformă şi privatizare,  au fost sesizate, spre dezbatere în fond, cu proiectul de Lege pentru modificarea Legii nr.85/2006 privind procedura insolvenţei,  trimis cu adresa nr.PL-x 455 din 28 septembrie 2009, înregistrată sub nr.31/865 din 28 septembrie şi, respectiv 21/254 din 29 septembrie 2009. 
                 Conform prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
 Senatul, în calitate de primă Cameră sesizată a adoptat această iniţiativă legislativă, în şedinţa din           23 septembrie 2009. 

 Consiliul Legislativ, prin avizul nr.462 din 11 mai 2009, a avizat favorabil proiectul de lege, cu observaţii şi propuneri.
Guvernul, prin punctul de vedere transmis cu adresa nr. 1465 din 9 iunie 2009, susţine adoptarea acestei iniţiative legislative.
                Propunerea legislativă are ca obiect de reglementare completarea dispoziţiilor art. 45 din Legea                   nr. 85/2006 privind procedura insolvenţei, cu modificările şi completările ulterioare, în sensul introducerii, pe lângă condiţiile de publicitate prevăzute de lege, a obligativităţii publicităţii stării de insolvenţă a societăţii pe paginile de internet deţinute şi administrate de aceasta, sub sancţiunea aplicării unei amenzi contravenţionale. 
       În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică de disciplină şi imunităţi a examinat iniţiativa legislativă pe parcursul mai multor şedinţe, dezbaterile finalizându-se în şedinţa din 10 noiembrie 2009.  Membrii Comisiei pentru politică economică, reformă şi privatizare au examinat proiectul de lege susmenţionat şi documentele care îl însoţesc, în şedinţa din 15 decembrie 2009. 

La lucrările celor două Comisii au participat în calitate de invitaţi, din partea Ministerului Justiţiei şi Libertăţilor Cetăţeneşti, domnul Gabriel Tănăsescu – secretar de stat, doamna Diana Popescu – director, doamna Anca Sporea – director şi doamna Honoria Dimitrescu – consilier juridic. 

Din numărul total de 25 membri ai Comisiei juridice, de disciplină şi imunităţi, la şedinţă au participat    14 deputaţi, iar din numărul total de 22 membri ai Comisiei pentru politică economică, reformă şi privatizare au participat la dezbateri toţi deputaţii.

În urma examinării proiectului de lege şi în raport de amendamentele formulate oral în cadrul dezbaterilor, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru modificarea Legii nr.85/2006 privind procedura insolvenţei, cu amendamentele admise, care sunt redate în Anexa la prezentul raport. 

  În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.       



PREŞEDINTE,             





      PREŞEDINTE,       



 Daniel BUDA                        




     Mihai TUDOSE                                                                               
                               SECRETAR,                                                                              SECRETAR,
                     Gabriel ANDRONACHE                                                            Cătălin CHERECHEŞ                                                                 
   Consilieri parlamentari
      Nicoleta Grecu
     Graziella Segărceanu
Anexa 
AMENDAMENTE ADMISE:
	Nr.

crt.
	Text din Legea nr. 85/2006


	Text Senat
	Amendament 
(autorul amendamentului)
	Motivare

	1. 
	.................
	(Titlu)

Lege pentru modificarea Legii nr.85/2006 privind procedura insolvenţei
	Nemodificat.
	

	2. 
	-------------------
	Articol unic – Legea                    nr. 85/2006 privind procedura insolvenţei, publicată în Monitorul Oficial al României, Partea I, nr. 359 din 21 aprilie 2006, cu modificările şi completările ulterioare, se modifică şi se completează după cum urmează:
	Art. I. - Nemodificat.
	

	3. 
	-----------------
	1. La articolul 45, după alineatul (2) se introduce un nou alineat, alin. (2¹), cu următorul cuprins:

„(2¹) Organele de conducere ale debitorului sunt obligate să publice, în termen de 24 de ore de la comunicarea hotărârii de deschidere a procedurii insolvenţei, pe paginile proprii de internet deţinute şi administrate de acesta, informaţiile referitoare la starea societăţii, precum şi numărul, data şi instanţa care a pronunţat hotărârea.”


	1. La articolul 45, după alineatul (2) se introduce un nou alineat, alin. (2¹), cu următorul cuprins:

„(21) Daca debitorul deţine sau administrează una sau mai multe pagini de internet, organele de conducere ale acestuia sunt obligate să publice pe paginile de internet proprii, în termen de 24 de ore de la data comunicării hotărârii de deschidere a procedurii, informaţiile referitoare la starea societăţii precum şi numărul, data şi instanţa care a pronunţat hotărârea.”
Autori: Comisia juridică şi Comisia economică.
	

	4. 
	(3) Prejudiciile suferite de terţii de bună-credinţă, ca urmare a nerespectării obligaţiei debitorului menţionate la alin. (1) şi (2), vor fi reparate în mod exclusiv de persoanele care au încheiat actele ca reprezentanţi legali ai debitorului, fără a fi atinsă averea debitorului.

	2. La articolul 45, alineatul (3) va avea următorul cuprins:

„(3) Prejudiciile suferite de terţii de bună-credinţă, ca urmare a nerespectării obligaţiilor debitorului prevăzute la alin. (1)-(2¹), vor fi reparate în mod exclusiv de persoanele care au încheiat actele ca reprezentanţi legali ai debitorului, fără a fi atinsă averea debitorului.”
	2. Nemodificat.
	

	5. 
	CAPITOLUL V

Infracţiuni şi pedepse

	3. Titlul capitolului V va avea următorul cuprins:

„Capitolul V

Infracţiuni şi contravenţii”
	3. Nemodificat.
	

	6. 
	------------------

	4. După articolul 148 se introduce un nou articol, art. 148¹, cu următorul cuprins:
„Art. 148¹.- 
(1) Nerespectarea prevederilor prevăzute la art. 45 alin. (2¹) constituie contravenţie şi se sancţionează  cu amendă de la 10.000 de lei la 30.000 de lei.

    (2) Constatarea contravenţiei şi aplicarea sancţiunii prevăzute la alin. (1) se fac de organele de control ale Administraţiei Finanţelor Publice, din oficiu sau la sesizarea judecătorului sindic, administratorului judiciar/ lichidatorului sau a oricărei persoane interesate.

 (3) Contravenţiei prevăzute la alin. (1) îi sunt aplicabile dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.”
	4. După articolul 148 se introduce un nou articol, art. 148¹, cu următorul cuprins:
„Art. 148¹.- 
(1). – Nemodificat.

(2) Constatarea contravenţiei şi aplicarea sancţiunii prevăzute la alin. (1) se fac de către organele de  specialitate ale Agenţiei Naţionale de Administrare Fiscală, din oficiu sau la sesizarea judecătorului sindic, administratorului judiciar/ lichidatorului sau a oricărei persoane interesate. Veniturile rezultate din aplicarea sancţiunii prevăzute la alin. (1) se fac venit la bugetul de stat.”
Autori: Comisia juridică şi Comisia economică.
(3). – Nemodificat.


	

	7. 
	------------------
	--------------
	Art. II. – Termenul prevăzut la art.1541 din Legea nr.85/2006 privind procedura insolvenţei, publicată în Monitorul Oficial al României, Partea I, nr. 359 din 21 aprilie 2006, cu modificările şi completările ulterioare se prorogă până la data de 31 decembrie 2010. 

Autori: Comisia juridică şi Comisia economică.
	

	8. 
	------------------
	------------------
	Art. III. – Legea                                nr. 85/2006 privind procedura insolvenţei, publicată în Monitorul Oficial al României, Partea I, nr. 359 din 21 aprilie 2006, cu modificările şi completările ulterioare, precum şi cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autori: Comisia juridică şi Comisia economică.

BIROUL  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru modificarea Legii nr.85/2006 privind procedura insolvenţei, trimis spre dezbatere în fond, cu adresa nr. PL-x 455 din 28 septembrie 2009, înregistrată sub nr.31/865 din 28 septembrie şi, respectiv 21/254 din 29 septembrie 2009, Camera Deputaţilor fiind Cameră decizională. 

În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.       

                        PREŞEDINTE                                         PREŞEDINTE        
                         Daniel BUDA                                          Mihai TUDOSE                                                                                                                                           

